gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl eu en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Xosé Manuel Beiras presidirá a comisión de estratexias, que emitirá informes sobre temas "de fondo"
Martes, terza feira, 27 de setembro de 2022
Un grupo de traballo analizará a situación "xeral e particular" nos concellos e proporá plans de acción ante as municipais
Tags: BNG Consello Nacional eleccións municipais Guillerme Vázquez Xosé Manuel Beiras
O Consello Nacional do BNG aprobou este sábado que o ex voceiro nacional da formación, Xosé Manuel Beiras, presida a comisión de estratexias, creada no seo do máximo órgano de decisión entre asembleas coa finalidade de emitir informes sobre cuestións políticas "de fondo".
O portavoz nacional, Guillerme Vázquez, cualificou de "moi interesante" a constitución desta nova comisión, que pretende servir para que a formación realice "unha reflexión de fondo" e evitar, con iso, o "curtopracismo" que rexe no panorama político. Tanto a súa creación como a presidencia de Beiras foron propostas do propio Vázquez.
Nesta dirección, e logo da reunión ordinaria da Executiva Nacional -que se produce cada dous meses-, Vázquez salientou que Beiras "será o responsábel político" da comisión e, xa que logo, el decidirá "que temas ten que abordar".
"Terá a misión de analizar cuestións de máis profundidade no marco político xeral", explicou, e indicou que os informes serán recibidos pola Executiva "para a súa valoración e debate", como ocorre co resto de comisións.
"A ninguén se lle escapa que o mundo se move. Non tiña razón Fukuyama, non era o final da historia", ironizou Vázquez para argumentar que o BNG, "aí, terá que facer un esforzo para se mover tamén en consonancia".
O Consello Nacional debateu e aprobou un documento de traballo para as próximas eleccións municipais, previstas para 2011, e nas que os nacionalistas aspiran a aumentar a representación institucional nos concellos.
Vázquez asegurou que farán "todos os esforzos necesarios para afrontalas" e incidiu na "implicación" de toda a militancia. Para iso, puxeron en marcha unha comisión de traballo que se dedicará a analizar a situación "xeral e particular" nos concellos e proporá "plans de actuación" para a Executiva Nacional.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Guillerme Vázquez incidiu na "implicación" de toda a militancia para afrontar as municipais de 2011
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto